Iktatószám: NGM/7053-5/2013

A Nemzeti Szakképzési és Felnőttképzési Tanács (NSZFT)

2013. március 28-ai ülésén hozott 10-11/2013.03.28. számú állásfoglalásai

**10/2013.03.28. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„Javaslat a Nemzeti Foglalkoztatási Alap képzési alaprész 2013. évi decentralizált beruházási keretének megyék közötti felosztására és a pályázat főbb feltételeire”* tárgyú, NGM/7053-4/2012. iktatószámú előterjesztést.

Az NSZFT javasolja, hogy a Nemzeti Foglalkoztatási Alap képzési alaprész 2013. évi decentralizált beruházási kerete az előterjesztésben foglaltak szerint kerüljön a megyék között megosztásra, illetve a pályázat az előterjesztésben foglalt főbb feltételeknek megfelelően kerüljön meghirdetésre, oly módon, hogy az előterjesztéstől eltérően a megyei keret 4 %-át képező felsőoktatási intézmények által megpályázható keretösszeg ne csak átcsoportosítható legyen a többi keret terhére, hanem megfelelően indokolt esetben 4%-kal növelhető is, továbbá a nagyobb önrész vállalása ne jelentsen előnyt a pályázatok tartalmi bírálata során.

**11/2013.03.28. sz. állásfoglalás**

A Nemzeti Szakképzési és Felnőttképzési Tanács a 31/2012.11.05. sz. állásfoglalásában döntött a Pályaorientációs Bizottság felállításáról. Figyelemmel Dr. Kozma Gábor úr, az NSZFT alapítványi iskolákat képviselő tagjának a Bizottság munkájában való részvételi szándékára, a Tanács döntött Dr. Kozma Gábor úr Bizottsági tagságának támogatásáról.

Budapest, 2013. április 8.